ako funguje hybridné auto?
vozidlo môže poháňať zážihový motor, elektromotor, alebo obidva súčasne. všetky súčasti hybridného pohonu spolu navzájom spolupracujú. systém automaticky zvolí najlepší zdroj energie z hľadiska čo najvyššej hospodárnosti a výkonu. elektromotor je ako šprintér, ktorý rýchlo akceleruje a na krátke trate je neprekonateľný. zážihový motor je skôr vytrvalostný bežec, ktorý dokáže efektívne riadiť svoje zdroje.
revolučná technológia nemusí byť nutne drahá. vozidlá s hybridným pohonom sú k dispozícii v obdobných a často i nižších cenách ako podobne vybavené vozidlá s dieslovým motorom. na rozdiel od toho, na čo sme zvyknutí na automobilovom trhu, za luxus jazdy hospodárnym, bezporuchovým a ekologickým vozidlom nie je vôbec nutné priplácať.